עבודה מהבית - איך בלוגר מקצועי יכול לעזור לעסק שלך?
אין ספק כי בלוגים הפכו למרכיב חיוני באסטרטגית השיווק של עסקים כיום. מאז שנטבע הביטוי 'בלוג' בשנת 1999, הפכו הבלוגים לגורמים משמעותיים בתחומי הספרות, החדשות והיצירה. בלוג יכול לשמש כדרך להפיץ את הערכים והרעיונות העומדים בבסיסם של עסקים גדולים וקטנים. מתוך מחשבה זו, שרטטנו את הסיבות העיקריות בגללן אתה צריך להעסיק בלוגר, כחלק מהאסטרטגיה השיווקית שלך.
בעבר נשאלו לא מעט שאלות לגבי יכולת ההישרדות של הבלוגים, אולם כיום, אין כל וויכוח: הבלוגים הם עובדה מוצקה. באתר הבלוגים וורדפרס בלבד, מתפרסמים מדי חודש 39.9 מיליון פוסטים המחוללים למעלה מ-42 מיליון תגובות. מאז שהושק בשנת 2006 צמח וורדפרס מ- 100 מיליון דפים נצפים בחודש, ליותר מ- 4.1 ביליון דפים נצפים בחודש. האם גם אתה נתקלת בזמן גלישה ברשת באחד הבלוגים הפופולאריים כמו Lifehacker או QuickSprout ולפני ששמת לב בילית בהם שעה שלמה בצפייה בתוכן ובקריאת מאמרים? זהו כוחם בלוגים טובים ולכן עליך לשכור בלוגר כמה שיותר מהר.
בעלי עסקים רבים טועים לחשוב כי ללקוחות שלהם לא אכפת שהם הקימו בלוג, או שהם לא יטרחו לקרוא אותו. זה לא יהיה המצב אם תבחר את הבלוגר הנכון. הנה חמישה טיפים שיסייעו לך למצוא את הבלוגר המתאים לך.
1. חפש בלוגר שמבין את התחום ואת הטון שלך. כותבי מאמרים יוצרים בדרך כלל תוכן עבור מספר חברות במגוון תחומים ונושאים. יקל עליך מאוד אם תוכל למצוא בלוגר המרגיש בנוח בתחום בו אתה עוסק והמכיר אותו היטב. במיוחד אם המטרה שלך היא למצוא בלוגר שיכול לכתוב מנקודת הראות שלך. אם בענף בו אתה עוסק משתמשים בהרבה מונחים מקצועיים, אמור לכותב האם להשתמש בהם בבלוג. אם המטרה שלך היא בלוג הומוריסטי, רציני, רשמי או קליל, בלוגר מנוסה יוכל לומר לך באיזה סגנון הוא מתמחה ובאיזה סגנון הוא מתבטא טוב יותר.
2. דע כי הבלוגר יצטרך לחקור. חשוב להבין כי גם הכותבים הטובים ביותר והכותבים המעורים היטב בתחום שלך, יצטרכו לערוך מחקר ברשת כדי לכתוב עבורך את הבלוג. שתף עם הבלוגר את המקורות שאתה סבור כי הם בעלי ערך ואת מקורות ההשראה שלך.
3. חפש בלוגר בעל הבנה ב- SEO. הבלוגים הטובים ביותר כיום, הם בעלי הבנה באופטימיזציה של מנועי חיפוש והם משלבים אותה בטכניקות הכתיבה שלהם. כדי ליצור תוכן אופטימאלי, הבלוגר צריך לדעת כיצד לנסח את הכותרות, ההדרים ושאר התוכן בבלוג שלך, באופן אופטימאלי. כדי לנצל את ההבנה של הבלוגר שלך ב- SEO, אמור לו באלה מילות מפתח אתה מעוניין להשתמש ומהן מילות המפתח החשובות ביותר לשיפור הקידום האורגני של הבלוג.
4. ברר את התעריף המקובל. ערוך מחקר בנוגע לתעריפים המקובלים המשולמים לבלוגרים. זכור. התוכן הוא המלך ואם אתה מחפש מישהו שייצור עבורך תוכן מקורי ובעל ערך, תצטרך לשלם לו יותר מעשרה שקלים לשעה. היות והבלוג עצמו לא עולה לך כסף, כדאי לך להשקיע בבלוגר שיצור תכנים בעלי ערך.
5. פרסם מודעת דרושים או חיפש עבודה מושלמת. ככל שהמודעה שלך לחיפוש בלוגר תהיה יותר מפורטת, היא תהיה יותר יעילה. ודא כי הכותרת מציינת בפירוש את התחום שלך. ציין כמה פוסטים אתה מעוניין שיתפרסמו בשבוע ובמשך כמה זמן. אל תבקש קורות חיים, בקש דוגמאות כתיבה וקישורים לבלוגים נוספים שנכתבו על ידי אותו אדם. אל תצא בהצהרות כמו: 'זו תהייה עבודה קלה עבור האדם הנכון'. אתה מחפש מקצוען, שמטרות הבלוג חשובות לו, לא מישהו שמתייחס לעבודה שלו בקלילות.